sinarproject/legisdata huggingface dataset:
Pertanyaan 198: PERKAHWINAN BAWAH UMUR
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN MOHD NAJWAN BIN HALIMI (N40 KOTA ANGGERIK)
Jawapan oleh: Y.A.B. Dato' Menteri Besar

Y.B. TUAN MOHD NAJWAN BIN HALIMI

Berapakah bilangan perkahwinan bawah umur yang didaftarkan sejak pindaan Enakmen Undang-Undang Keluarga Islam (Negeri Selangor) dan Enakmen Tatacara Mahkamah Syariah (Negeri Selangor) 2003?

Apakah langkah-langkah yang telah diambil bagi menjamin perlindungan dan pendidikan terhadap kanak-kanak yang berkahwin di bawah umur?

Y.A.B. Dato' Menteri Besar

a) Pindaan EUUKIS 2003 (pindaan 2018 ) berkaitan hak minima berkahwin telah dikuatkuasakan pada 18 Mac 2019. Oleh itu, bilangan perkahwinan bawah umur yang didaftarkan sejak pindaan enakmen tersebut adalah sebanyak 69 kes.

b) Jaminan perlindungan dan pendidikan kepada pasangan bernikah bawah umur telah dibuat melalui peruntukan Enakmen Undang-undang Keluarga Islam (Negeri Selangor) (pindaan 2018) dan mana-mana peruntukan yang berkaitan di Negeri Selangor. Permohonan berkahwin bawah umur di Mahkamah Syariah dimulakan dengan permohonan melalui ibu atau bapa atau penjaganya dan juga afidavit bakal isteri kepada lelaki itu atau bakal suami kepada penjaga. Mahkamah akan menjalankan siasatan sebelum membuat keputusan dengan mangambil kira kebajikan lelaki atau perempuan dan berpuas hati perkahwinan itu adalah patut dan perlu serta tidak akan menyebabakan kemudaratan kepada lelaki atau perempuan yang berumur kurang daripada 18 tahun dari segala aspek termasuk berkaitan perlindungan dan pendidikan . Pihak berkaitan seperti JAIS, LZS, JAKESS , JKM dan lain-lain di Negeri Selangor bersedia dan telah menyediakan perkhidmatan sokongan bagi bantuan kebajikan serta pendidikan jika menerima sebarang aduan dari pasangan yang telah berkahwin di bawah umur. Sebagai contoh, JAIS menyediakan perkhidmatan khidmat nasihat percuma, kursus dan seminar berkaitan kekeluargaan. Bantuan LZS juga boleh diperolehi jika pasangan tersebut layak menerima bantuan.